TKN พุ่งกว่า 8% โบรกฯแนะ “ถือ” ลุ้นกำไรไตรมาส 2 ฟื้น หลังออเดอร์จีนกระเตื้อง
TKN พุ่งกว่า 8% โบรกฯแนะ “ถือ” ลุ้นกำไรไตรมาส 2 ฟื้น หลังออเดอร์จีนกระเตื้อง ล่าสุดอยู่ที่ 7.45 บาท บวก 0.60 บาท หรือ 8.76% มูลค่าซื้อขาย 134.73 ล้านบาท
TKN พุ่งกว่า 8% โบรกฯแนะ “ถือ” ลุ้นกำไรไตรมาส 2 ฟื้น หลังออเดอร์จีนกระเตื้อง ล่าสุดอยู่ที่ 7.45 บาท บวก 0.60 บาท หรือ 8.76% มูลค่าซื้อขาย 134.73 ล้านบาท
24 เม.ย. 2563

ผู้สื่อข่าวรายงานว่า ราคาหุ้น บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ล่าสุด ณ เวลา 11.13 น. อยู่ที่ 7.45 บาท บวก 0.60 บาท หรือ 8.76% สูงสุดที่ 7.50 บาท ต่ำสุดที่ 6.95 บาท ด้วยมูลค่าซื้อขาย 134.73 ล้านบาท

โดย บล.ดีบีเอส วิคเคอร์ส (ประเทศไทย) ระบุในบทวิเคราะห์ แนะนำ “ถือ” หุ้น TKN ราคาเป้าหมาย 6.80 บาท/หุ้น สะท้อนการปรับประมาณการลง และประเมินด้วย P/E ปี 63 ที่ระดับ 27.0 เท่า ซึ่งเป็น -1 SD ของ P/E เฉลี่ย 4 ปีย้อนหลัง
ทั้งนี้คาดว่ากำไรหลักไตรมาส 1/63 จะออกมาอ่อนเป็น 63 ล้านบาท ลดลง 22% เทียบจากปีก่อน และต่ำลง 54% เทียบจากไตรมาสก่อน เพราะได้รับผลกระทบทางลบจากโรคระบาดโควิด-19 ทั้งในส่วนธุรกิจในประเทศและต่างประเทศ อย่างไรก็ตาม คาดว่ากำไรตั้งแต่ไตรมาส 2/63 จะเพิ่มขึ้นได้อย่างมีนัยสำคัญเทียบเมื่อเทียบจากไตรมาสก่อน  สืบเนื่องจากยอดขายจากจีนได้กระเตื้องดีขึ้นมาตั้งแต่ เม.ย.63
นอกจากนี้ได้ปรับลดประมาณการกำไรหลักปีนี้ลง 17% สะท้อนสมมุติฐานที่ระมัดระวังมากขึ้นทั้งยอดขายและอัตรากำไรขั้นต้นที่ปรับลง ยังผลให้กำไรหลักปีนี้ต่ำลง 12% เทียบจากปีก่อน แม้บริษัทได้คาดว่าปีนี้รายได้จะอยู่ในเกณฑ์เพียงทรงตัว เพราะตลาดจีนไม่ดีนัก แต่คาดว่าสถานการณ์โควิด-19 จะกลับมาดีขึ้น ณ ปลายไตรมาส 2/63 โดยบริษัทพยายามที่จะลดต้นทุน และขยายอัตรากำไร ทำให้กำไรปีนี้ยังเพิ่มได้เล็กน้อยก็ตาม
ด้าน บล.ทรีนีตี้ ระบุในบทวิเคราะห์ว่า TKN ประเมินแนวรับที่ 6.65 บาท แนวต้านที่ 6.95 บาท โดยมองว่าออเดอร์จากจีนเริ่มกลับมา พร้อมเปิด platform online ง่ายต่อการสั่งซื้อ